Népszava Bundaügy - Bíróság előtt vallanak az egri focisták
Bundaügy - Bíróság előtt vallanak az egri focisták
A vádiratból kiderült, hogy a nyomozóhatóság számára az eljárás során ismeretlen maradt annak az ázsiai személynek a kiléte, aki S. László elsőrendű vádlott megbízásából - a legtöbb meccs esetében 60 ezer eurós összegben - megtette a fogadásokat az ázsiai bázisú online fogadóirodáknál. A labdarúgók a vádirat szerint a munkaszerződésük egyes pontjai mellett megsértették a büntető törvénykönyv és a sporttörvény bizonyos rendelkezéseit, valamint a Magyar Labdarúgó Szövetség több szabályzatát is. Az úgynevezett egri bundaügy tárgyalása csütörtökön folytatódik a Pesti Központi Kerületi Bíróságon, a következő tárgyalást viszont csak szeptember 21-én tartják.
bundabotrány egér bundaügy
"Összeroppantunk a nyomás alatt"
Rich Chernomaz egy korábbi felvételen. FOTÓ: Matthias Kern/Bongarts/Getty Images
Rich Chernomaz szövetségi kapitány szerint a magyar jégkorong-válogatott minden tőle telhetőt megtett az oroszországi világbajnokságon, de - amint emlékeztetett rá - csak a mai fehérorosz-francia mérkőzésen dől el, hogy ez elég-e a bennmaradáshoz.
"Mindenki érzi, és a külföldi szakvezetők is elmondták, hogy a magyar csapat sokat fejlődött az elmúlt időszakban, mérkőzésről mérkőzésre bizonyította, hogy nem véletlenül szerepelt a világbajnokságon. Hogy sikerül-e a bennmaradás? Majd az égiek eldöntik" - mondta Chernomaz.
Szerinte már a torna első felében nagyon jó harmadokat produkált a csapata, 40-50 percen át képes volt tartani a lépést a legjobbakkal - Kanadával vagy Finnországgal - is, ám a franciák elleni mérkőzésen a kelletténél több hiba csúszott a játékba.
"A sorsfordító a fehéroroszok elleni ütközet volt. Ott ráéreztünk, mire van szükség. Hogyan tudunk a komoly védekezésből átfordulni támadásokba, és végre elegendő gólt lőttünk. A németekkel szemben hasonló volt a játék, ám ott a végén összeroppantunk a nyomás alatt. Ha kiesünk, emelt fővel távozunk, ha viszont bennmaradunk, boldogok leszünk" - fogalmazott a kanadai szakvezető, akinek a vb-vel lejárt a megbízatása.
Az esetleges hosszabbításról még nem tárgyalt a magyar szövetség vezetőivel a tréner. A magyar csapat akkor marad benn a világ 16 legjobb csapatát tömörítő elitben, ha a fehéroroszok nem szereznek pontot a franciák ellen, azaz alapjátékidőben kikapnak. Fehérorosz győzelem vagy hosszabbításos vereség esetén a magyarok jövőre a divízió I/A-ban szerepelnek Ausztria, Kazahsztán, a Koreai Köztársaság, Lengyelország és Ukrajna társaságában. A másodosztály tornájára előzetesen az osztrákok és a dél-koreaiak jelentkeztek. Az elit vb-nek jövőre Párizs és Köln ad otthont.
A válogatott több szempontból történelmet írt a szentpétervári csoportban: 1939 után először tudott meccset nyerni az élvonalban, először győzött a fehérorosz csapat ellen, először ütött gólt az Egyesült Államoknak, és a bennmaradás is páratlan bravúr lenne, ugyanis ilyen magas szinten ez még egyszer sem sikerült. A hétfő esti, németek elleni záró összecsapás után a csapatkapitány, Vas Márton a közösségi oldalán bejelentette, hogy többet nem szerepel a válogatottban. A 36 éves játékos 175-ször játszott a nemzeti csapatban és 111 pontot gyűjtött (48 gól, 63 gólpassz). Pályafutása egyik legemlékezetesebb gólja az volt, amelyet 2008-ban, Szapporóban az ukránoknak ütött emberhátrányban, véglegesen eldöntve ezzel a feljutást. Az már korábban tudott volt, ahogy a 41 esztendős Banham Frank visszavonul, így két népszerű hokis helye üresedik meg a válogatottban.
hoki jégkorong vb Rich Chernomaz